Dasare waton ngabekti,Ndherek marang kanjeng nabi,Muhammad Rasul Illahi,Mbangun turut mring wong tuwa,Sarta becik karo tangga,Welasa sapadha-padha,Nulunga marang sing papa.Yen ngandika ngati-ati,Aja waton angger muni,Rakib ngatit sing nulisi,Gusti Allah sing ngadili.Karo putra sing permati,Kuwi gadhuhan sing edi,Aja wegah nggula wentah,Suk dadi ngamal jariyah.Banda donya golekana,Metu dalan sing prayoga,Yen antuk enggal tanjakna,Mring kang bener aja lena.Aja medhit aja blaba,Tengah-tengah kang mejana,Kanggo urip cukupana,Sing akherat ya perlokna.Aja dumeh sugih banda,Yen Pangeran paring lara,Banda akeh tanpa guna,Doktere mung ngreka daya.Mula mumpung sira sugih,Tanjakna ja wigah wigih,Darma ja ndadak ditagih,Tetulung ja pilah-pilih.Mumpung sira isih waras,Ngibadaha kanthi ikhlas,Yen lerara lagi teka,Sanakmu mung bisa ndonga.Mumpung sira isih gagah,Mempeng sengkut aja wegah,Muga sira yen wus pikun,Ora nlangsa ora getun,Mula kanca da elinga,Mung sapisan aneng donya,Uripmu sing